kardosdrur/scandi-wiki huggingface dataset:
Andrej Karlov

Andrej Gennadevitj Karlov (; født 4. februar 1954, død 19. december 2016) var en russisk diplomat, der blandt andet arbejdede som den russiske ambassadør i Tyrkiet og Nordkorea. Den 19. december 2016 blev Karlov skudt og dræbt ved et kunstudstilling i Ankara i Tyrkiet af en tyrkisk politibetjent uden for tjeneste ved navn Mevlüt Mert Altıntaş.

Karlov blev født i Moskva den 4. februar 1954. I 1976 blev Karlov uddannet fra Moskvas statslige institut for international politik. Samme år sluttede han sig til den diplomatiske tjeneste. I 1992 blev han uddannet fra det Diplomatiske akademi for det russiske udenrigsministerium. Han talte flydende koreansk og tjente i forskellige roller ved den sovjetiske ambassade i Nordkorea fra 1979 til 1984 og 1986 til 1991, før han gjorde tjeneste som Ruslands ambassadør i Nordkorea fra 2001 til 2006. Mellem 1992 og 1997 arbejdede han i den russiske ambassade i Sydkorea.

Fra 2007 til 2009 fungerede Karlov som Vicedirektør for den Konsulære Afdeling af det russiske udenrigsministerium. Han blev forfremmet til direktør for afdelingen i januar 2009. Han blev udnævnt til ambassadør i Tyrkiet i juli 2013.

Privat 
Karlov var gift og havde en søn.

Mord 

Den 19. december 2016 blev Karlov skudt og dræbt af Mevlüt Mert Altıntaş (født 1994), som var en tyrkisk politibetjent uden for tjeneste, på en kunstudstilling i Ankara i Tyrkiet.

En video af angrebet viste at gerningsmanden råbte: "Glem ikke Aleppo, glem ikke Syrien!" og "Allahu Akbar" (Gud er størst), mens han holdt en pistol i den ene hånd og viftede i luften med den anden. Angriberen råbte også "Hold jer væk! Hold jer væk! Kun døden kan tage mig ud af det her. Enhver, der har en rolle i denne undertrykkelse vil dø, én efter én." Gerningsmanden råbte på arabisk og tyrkisk. Han var klædt i jakkesæt og slips og åbnede ild mod Karlov på klos hold, mens ambassadør var ved at holde tale. Mevlüt Mert Altıntaş blev senere dræbt af politiet.

Mordet fandt sted efter flere dage med protester fra det tyrkiske folk over russisk indblanding i den syriske borgerkrig og slaget om Aleppo, selvom de russiske og tyrkiske regeringer havde forhandlet en våbenhvile.

Referencer 

Personer fra Moskva
Personer dræbt i attentat
Ambassadører fra Rusland
Diplomater fra Rusland
Langeln (Holsten)

Langeln er en by og en kommune i det nordlige Tyskland, beliggende i Amt Rantzau under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Kommunen ligger i den nordøstlige del af Kreis Pinneberg, omkring fem kilometer øst for Barmstedt. Vandløbet Krückau løber gennem kommunen.

Nord for den historiske bykerne ligger bebyggelserne Voßmoor og Heidkaten, og mod vest Hohenufer.
Bundesstraße B 4, går i nord-sydlig retning gennem den østlige del af kommunen på strækningen mellem Quickborn mod Bad Bramstedt, og llidt længere mod øst går motorvejen A 7.

Eksterne kilder/henvisninger 

 Kommunens websted
 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Parlamentsvalget i Pakistan 1970

Parlamentsvalget i Pakistan 1970 afholdtes den 7. december 1970 og var det første af sin art i Pakistan efter nationens dannelse i 1948. De to største partier var Vestpakistans Pakistan Peoples Party og Østpakistans Awami-ligaen. Ingen af de to partier vandt et eneste mandat i det andets område.

Valgresultatet

Referencer 

Pakistans politik
Pakistan 1970
Narconon

Narconon International (også kendt som Narconon) er en organisation, der fremmer Scientologys grundlægger L. Ron Hubbards teorier om stofmisbrug behandling og afhængighed. Organisationen blev dannet i 1966 af scientologen William Benitez med Hubbards hjælp. Organisationens metoder for arbejdet med stofmisbrugere kritiseres for såvel sit teoretiske grundlag som for dokumentationen for dets resultater, herunder en række behandlingsrelaterede dødsfald.

Hubbards teori 
Iflg. L. Ron Hubbards hypotese oplagres de narkotiske stoffer og deres udsondringer i kroppens fedtvæv, hvorfra kan fjernes helt ved hård fysisk træning, ophold i sauna og et stort indtag af vitaminpræparater. Hypotesen er modbevist af forsøgsresultater og bestrides generelt af anerkendt lægevidenskab, da der ikke findes medicinske studier, der påviser nogen positiv virkning.

Behandlingsresultater 
Narcononbehandlingens påståede succesrate på 75-80% bestrides af såvel narkoeksperter som tidligere ansatte

Henvisninger 

Scientology
Organisationer
Narkomani
Cloud City (Aalborg)

Cloud City, Aalborg er en skulptur af den Berlinbaserede, argentinskfødte kunstner Tomás Saraceno. Den 30 meter høje skulptur skal opføres i forbindelse med et nyt kunstcenter på det fredede industriområde i Aalborg, hvor De Danske Spritfabrikker engang havde produktion. Værket består af 68 dodekaeder (tolv femkantede sideflader, med tre der mødes ved hvert hjørne) hver med en diameter på 4,5 meter, og vil blive 30 m. højt, 44 m. langt og 27 m. bredt. Det er anslået at ville koste 150 mio. kr., hvoraf Det Obelske Familiefond har bevilget 50 mio. kr.
Fra øverste etage i kunstcenteret skal man kunne komme ud i skulpturen.

Henvisninger 

Bygninger, konstruktioner og anlæg i Aalborg
Seværdigheder i Aalborg
Fredede industribygninger og tekniske anlæg i Danmark
Kultur i Aalborg
Mook en Middelaar

Mook en Middelaar (; ) er en kommune og en by, beliggende i den sydlige provins Limburg i Nederlandene. Kommunens areal er på 18,81 km², og indbyggertallet er på 7.738 pr. 1. april 2016.

Slaget ved Moockerheide den 14. april 1574, er et vigtig del af det nederlandske historie. Her blev grev Lodewijk af Nassau (1538-1574) og hans bror grev Hendrik af Nassau (1550-1574) dræbt. Det var en stort nederlag for Vilhelm af Oranien.

Kernerne 
Mook en Middelaar Kommunen består af følgende landsbyer og bebyggelser.
 Landsbyer:
 Middelaar (Middelar)
 Molenhoek (De Meulenhoek)
 Mook (rådhus)
 Plasmolen (De Plasmeule)
 Bebyggelser:
 Bisselt (De Bieselt)
 Heikant
 Katerbosch
 Riethorst

Galleri

Eksterne henvisninger 

 Kommunens hjemmeside 

 
Byer i Limburg
Kommuner i Limburg
Tomás Saraceno

Tómas Saraceno, født 1973 i Tucumán, Argentina, er en argentinsk arkitekt, performance- og multikunstner. Han studerede 1992-1999 kunst og arkitektur ved universitetet i Buenos Aires, og har videreuddannet sig bl.a. i Frankfurt a. M. og Venedig (under Olafur Eliasson).

Hans værk Cloud City er planlagt at indgå i et byggeprojekt på Spritgrunden i Aalborg. Værket består af 68 dodekaeder (tolv femkantede sideflader, med tre der mødes ved hvert hjørne) hver med en diameter på 4,5 meter, og vil blive 30 m. højt, 44 m. langt og 27 m. bredt. Det er anslået at ville koste 150 mio. kr., hvoraf Det Obelske Familiefond har bevilget 50 mio. kr.

Henvisninger 

Kunstnere fra Argentina
Installationskunstnere
Kultur i Aalborg
Drømmekage

Drømmekage er en kage lavet af sukker, smør, æg og mel med tyk glasur af brun farin og kokosmel. Kagen er velkendt i Danmark og indtog en delt fjerdeplads, sammen med flødeskumskagen, som den mest populære i en undersøgelse af avisen metroexpress. Drømmekagen kan også fremstilles af et blandingsmix, der kan købes i mange af landets fødevarebutikker.

Historie 

Drømmekagen er af bagværksfirmaet Amo blevet markedsført som drømmekagen fra Brovst. Men det er ikke helt korrekt, da den nærmere bestemt kan føres tilbage til landsbyen Klokkerholm i Vendsyssel. Her lærte Jytte Andersen opskriften af sin mormor Marie Nielsen Højgaard boende på Østergaard, hvor kagen i familien var kendt som Østergaardkagen. Hun medbragte kagen og opskrift til en bagekonkurrence i Brovst, arrangeret i 1960 af husmoderforeningen. Hun opdagede et halvt år senere hos den lokale købmand, at Amo havde optrykt hendes mormors opskrift under navnet Drømmekage fra Brovst. I den originale opskrift piskes sukker og æg over et dampbad for at gøre kagen ekstra luftig og langtidsholdbar. 
Senere research ved journalist Marie Holm viser, at det er tænkeligt at opskriften ikke er dansk, men stammer fra USA, hvor husmoder Margaret Hill fra Iowa allerede i begyndelsen af 1900-tallet nedskrev en opskrift på 'Lazy Daisy Cake', som har en slående lighed med det, der i dag er kendt som drømmekagen.

Referencer

Eksterne henvisninger 

 Radio24syv dokumentar Drømmekagen
 Drømmekagen er ikke fra brovst - Artikel fra Samvirke 

Danske kager
Tue Blædel

Tue Blædel (født 1980 i Vanløse) er radiovært på DR P3-programmet Tue og Tony på P3. Han er født i Vanløse, hvor han er vokset op i et kollektiv. Tue Blædel har boet det meste af sit liv på Nørrebro i København.

Uddannelse 

Tue Blædel har en BA i journalistik og en MA i kommunikation.

Karriere

Radio

2007 - 2009 
P4 København

2009 - 2009 (udlån) 
Aftenshowet

2009 - 2009 (udlån) 
P1 Eftermiddag

2011 - 2012 
P3 Nyhederne

2012 - 2015 
Pressen på P3

2016 - Nu 
Tue og Tony på P3

Film 

Spiller radiovært i Dannys dommedag (2014)

Privatliv 

Tue Blædel er passioneret sportselsker. Han har optrådt i komikeren Anders Fjeldsteds fodboldpodcast, Fjelles Fodboldfjol  og han er inkarneret fan af Arsenal F.C.

Tue Blædel dyrker også selv basketball, hvor han spiller positionen "point guard".

Referencer

Eksterne henvisninger 
 

Radioværter fra Danmark
VM i ishockey 2018 (kvinder)

Verdensmesterskabet i ishockey for kvinder 2018 var det 21. VM i ishockey for kvinder, og mesterskabet, som blev arrangeret af International Ice Hockey Federation, havde deltagelse 29 hold og blev afviklet i fem niveauopdelte turneringer. Det egentlige verdensmesterskab (tidligere kaldt "A-VM") blev ikke spillet i 2018, eftersom der ikke spilledes A-VM samme år, som olympiske vinterlege afholdtes. Dvs. at der kun blev spillet om VM-titlerne på de lavere niveauer, samt om oprykning og nedrykning mellem de respektive niveauer.

VM-turneringerne blev spillet på forskellige terminer i løbet af 2017-18:

1. division gruppe A 

1. division gruppe A var næstbedste niveau i VM-hierarkiet. Turneringen bliver afviklet i Vaujany, Frankrig i perioden 8. - 14. april 2018 med deltagelse af seks hold, der spillede en enkeltturnering alle-mod-alle om én oprykningsplads til topdivisionen, der bliver udvidet fra ni til ti hold. Der var ingen nedrykning fra 1. division gruppe A på grund af udvidelsen af topdivisionen.

Turneringen blev vundet af værtslandet Frankrig, der vandt fire af sine fem kampe, og som dermed rykkede op i topdivisionen for første gang nogensinde.

1. division gruppe B 

1. division gruppe B var tredje niveau i VM-hierarkiet. Turneringen blev afviklet i Asiago, Italien i perioden 8. - 14. april 2018 med deltagelse af seks hold, der spillede en enkeltturnering alle-mod-alle om om én oprykningsplads til 1. division gruppe A. Der var ingen nedrykning fra 1. division gruppe B på grund af udvidelsen af topdivisionen.

Turneringen blev vundet af værtslandet Italien, som dermed rykkede op i 1. division gruppe A.

2. division gruppe A 

2. division gruppe A er fjerde niveau i VM-hierarkiet. Turneringen bliver afviklet i ,  i perioden  -  2018 med deltagelse af seks hold, der spiller en enkeltturnering alle-mod-alle om om én oprykningsplads til 1. division gruppe B. Der var ingen nedrykning fra 2. division gruppe A på grund af udvidelsen af topdivisionen.

2. division gruppe B 

2. division gruppe B er femte niveau i VM-hierarkiet. Turneringen bliver afviklet i ,  i perioden  -  2018 med deltagelse af seks hold, der spiller en enkeltturnering alle-mod-alle om om én oprykningsplads til 2. division gruppe A. Der var ingen nedrykning fra 2. division gruppe B på grund af udvidelsen af topdivisionen.

Kvalifikation til 2. division gruppe B 

Kvalifikation til 2. division gruppe B er sjette og laveste niveau i VM-hierarkiet. Turneringen bliver afviklet i ,  i perioden  -  2018 med deltagelse af fem hold, der spiller en enkeltturnering alle-mod-alle om én oprykningsplads til 2. division gruppe B.

Kilder / eksterne henvisninger 
 International Ice Hockey Federation

Noter 

Ishockey i 2018
2018 (kvinder)
Ishockey for kvinder
Sidsel Storm

Sidsel Storm (født 20. november 1982) er en dansk jazzsangerinde. Sidsel Storm vandt DPAs jazzkomponistpris i 2008 og Danish Music Award for ”årets danske vokaljazz udgivelse” i 2009.

Sidsel er gift og har 3 børn.

Diskografi 
 Awake (2019, Calibrated)
 Closer (2015, Calibrated)
 Nothing In Between (2012, Calibrated)
 Swedish Lullaby (2010, Calibrated)
 Sidsel Storm (2008, Calibrated)

Referencer

Eksterne henvisninger 
 
 

Sangere fra Danmark
Jazzmusikere fra Danmark
Domstolen (øverste instans)

Domstolen er den øverste instans af Den Europæiske Unions Domstol (EU-Domstolen), et af EU's syv centrale organer.

Domstolens underinstans er Retten.

Domstolen har én dommer pr. medlemsstat samt 11 generaladvokater. Dommere og generaladvokater udpeges af medlemsstaternes regeringer for en periode på seks år med mulighed for genvalg, og dommerne vælger en formand iblandt sig for en treårig periode, jf. TEF artikel 223.

Disse kan afgøre sager i afdelinger af tre, fem eller tretten dommere eller i plenum (alle) alt efter sagens vigtighed. Dommerne skal være uafhængige og må ikke tage hensyn til deres egen medlemsstats interesser. Sagerne afgøres ved en afstemning blandt dommerne, som ikke bliver offentliggjort. Dette er en vigtig garanti for dommernes uafhængighed, idet man undgår, at regeringerne, der udpeger dommerne, får indirekte indflydelse på sagers udfald ved ikke at genudpege dommere, der stemmer til ulempe for sin medlemsstat.

Fodnoter 

EU-Domstolen
Rachel Platten

Rachel Ashley Platten, blot kendt som Rachel Platten (født 20. maj 1981) er en amerikansk singer-songwriter, berømt takket være sangen Fight Song (2015).

Diskografi

Albummer 
 Fight Song (2015)
 Wildifire (2016)

Referencer 

Personer fra Massachusetts
Singer-songwritere fra USA
Retten for EU-Personalesager

Retten for EU-Personalesager, normalt forkortet Personaleretten, var en retsinstans under EU-Domstolen i Den Europæiske Union, der var specialiseret i personalesager. Denne opgave hørte tidligere under den øverste instans, Domstolen, og senere, fra 1989, under Retten. Personaleretten var således den eneste specialdomstol i EU, og den blev oprettet i forbindelse med Nice-traktaten i 2004.

Retten blev nedlagt i 6. juli 2016 og dens områder tilbageført til Retten i Første Instans, (nu bare Retten)

Litteratur 
 Graham Butler: 'An Interim Post-Mortem: Specialised Courts in the EU Judicial Architecture after the Civil Service Tribunal'; International Organizations Law Review, 2019

Fodnoter 

EU-Domstolen
Generaldirektorat

Et generaldirektorat er en organisationsform indenfor offentlig forvaltning. 

Kendetegnende for et generaldirektorat i Danmark var, at den øverste leder af generaldirektoratet (generaldirektøren) ikke blot havde beføjelser som tilsvarende ledere af direktorater og nutidens styrelser, men tillige refererede direkte til resortministeren, hvilket indebar, at generaldirektøren havde en stilling tilsvarende en departementschef. I Danmark var Toldvæsenet, Teledanmark, Postvæsenet (senere Post Danmark) og De Danske Statsbaner organiseret som generaldirektorater. Generaldirektoraterne blev nedlagt i 1990'er (Toldvæsen og Teledanmark i 1990, DSB i 1993 og Post Danmark i 1995). 

Betegnelsen benyttes i dag også om EU's forvaltningafdelinger organer (ofte forkortet "GD") under EU-Kommissionen. Kommissionen består af 36 generaldirektorater og tjenesteafdelinger, og svarer i funktion omtrent til et ministeriums departement. Hvert GD ledes af en EU-kommissær. Tidligere blev generaldirektoraterne kun identificeret ved nummer, men fra og med Prodi-kommissionen har de fået navn efter deres ressortområde.

Eksterne henvisninger 
 Om Generaldirektoraterne på EU-Kommissionens hjemmeside

  

Europa-Kommissionen
Offentlig forvaltning
Grand Prix Cycliste de Montréal 2017

Grand Prix Cycliste de Montréal 2017 var den 8. udgave af cykelløbet Grand Prix Cycliste de Montréal. Det var det 35. arrangement på UCI's World Tour-kalender i 2017 og blev arrangeret 10. september 2017. Løbet blev vundet af italienske Diego Ulissi fra .

Hold og ryttere

Danske ryttere
 Jakob Fuglsang kørte for 
 Lars Bak kørte for

Resultater

Eksterne henvisninger 

Grand Prix Cycliste de Montréal
UCI World Tour 2017
Grand Prix Cycliste de Québec 2017

Grand Prix Cycliste de Québec 2017 var den 8. udgave af cykelløbet Grand Prix Cycliste de Québec. Det var det 34. arrangement på UCI's World Tour-kalender i 2017 og blev arrangeret 8. september 2017. Løbet blev vundet af slovakiske Peter Sagan fra  for andet år i træk, foran Greg Van Avermaet fra .

Hold og ryttere

Danske ryttere
 Jakob Fuglsang kørte for 
 Lars Bak kørte for

Resultater

Eksterne henvisninger 

2017
UCI World Tour 2017
Bretagne Classic Ouest-France 2017

Bretagne Classic Ouest-France 2017 var den 81. udgave af cykelløbet Bretagne Classic Ouest-France. Det var det 33. arrangement på UCI's World Tour-kalender i 2017 og blev arrangeret 27. august 2017. Løbet blev vundet af italienske Elia Viviani fra .

Hold og ryttere

Danske ryttere 
 Michael Valgren kørte for 
 Mads Pedersen kørte for 
 Mads Würtz Schmidt kørte for

Resultater

Eksterne henvisninger 
 

Ouest-France 2017
UCI World Tour 2017
Witch Doctor (sang)

Witch Doctor er en sang som er skrevet og sunget af sangeren Ross Bagdasarian Sr., som udkom i 1958.
Det danske band Cartoons har laver et cover af sangen, som udkom i 1998 på deres debutalbum Toonage.

Sange fra 1958
Singler fra 1998
Nathan Trent

Nathanaele Koll (født 4. april 1992), professionelt kendt som Nathan Trent, er en østrigsk sanger. Han repræsenterede Østrig i Eurovision Song Contest 2017, hvor han endte på en 16. plads.

Karriere

2016-i dag: Eurovision Song Contest 
Den 18. juni 2016 udgav Nathan Trent sin debut-single "Like It Is". Den 19. december 2016 blev Trent annonceret som den østrigske repræsentant i Eurovision Song Contest 2017. Sangen vil blive annonceret i februar 2017.

Han også var blandt udvalgte, der deltog i det tyske udvælgelsesprogram til Eurovision Song Contest, Unser Song 2017

Diskografi

Singler

Eksterne henvisninger

Referencer 

Sangere fra Østrig
Østrigs Eurovision Song Contest-deltagere
Deltagere ved Eurovision Song Contest 2017
Valsgård Bæk

Valsgård Bæk er en ca. fem km lang bæk der har sit udspring nord for Valsgård, nord for Mariager Fjord, nordøst for Hobro i Mariagerfjord Kommune. Den løber mod syd, forbi Hjerritsdal Vandmølle og løber ud i Mariager Fjord ved Bramslev Bakker. Den løber i en erosionsdal med  stejle skrænter, der er en brat afbrydelse af det mere jævne, højtliggende landbrugsland, der omgiver fjorden. Valsgård Bæk er bevaret stort set ureguleret, og er kun opstemmet ved Hjerritsdal vandmølle. Omkring denne store dal findes talrige sidekløfter, og flere steder skærer kløfterne sig ned til grundvandet, der trænger frem som væld og kilder. Bækken  er central i en 100 stor  hektar naturfredning der også omfatter Bramslev Bakker.  I 1971 blev 74 hektar af dalen omkring Valsgård Bæk fredet, blandt andet for at bevare de naturhistoriske og geologiske værdier. 

Yderst i ådalen findes fladtliggende havaflejringer som er afsat, da fjorden i stenalderen stod 4-5 meter højere end i dag.

Eksterne kilder og henvisninger

 Om Valsgård Bæk og naturfredningen på fredninger.dk
 Frisdal og Valsgaard Bæk  på mariagerfjordguiden.dk
Vandløb i Danmark
Fredede arealer i Danmark
Lokaliteter i Mariagerfjord Kommune
Seine (departement)

Seine var et fransk departement, ser blev oprettet i 1790 under navnet Paris' departement og blev nedlagt den 1. januar 1968 (ligeosm departementet Seine-et-Oise), som en del af Reorganiseringen af regionen Paris i 1964. Det havde departementskoden 75.

Det blev delt i fire nye departementer: 
 Paris (1 kommune der blev delt i 20 arrondissementer)
 Hauts-de-Seine (27 kommuner)
 Seine-Saint-Denis (24 kommuner)
 Val-de-Marne (29 kommuner).

Eksterne links 

Tidligere departementer i Frankrig
Delors-komiteen

Delors-komiteen er navnet på den komite som formanden for EF-kommissionen, Jacques Delors, nedsatte i juni 1988, og som gjorde forarbejdet for introduktionen af Økonomiske og Monetære Union (ØMU).

Metode og deltagere 
Komiteen arbejdede efter den såkaldte Spaak-metode, hvor en forberedende komite gør alt forarbejdet, som så blot skal vedtages. En sådan komite har dermed meget stor indflydelse på det færdige resultat. Komiteens medlemmer bestod af centralbank-direktørerne for de 12 medlemslande, og med professor ved Københavns universitet, Niels Thygesen som særlig rådgiver. Havde komiteen stor indflydelse så havde ingen af de deltagende 13 personer mere indflydelse end Niels Thygesen, der var den eneste fra akademiets verden. På grund af denne særlige indflydelse kaldes Thygesen ofte for "euroens far."

Rapporten 
Komiteen præsenterede sit arbejde i Delors-rapporten,og på et topmøde i Madrid i juni 1989 blev det vedtaget at realisere planen med udgangspunkt i forslagene fra rapporten. Det blev også besluttet, at 1. fase af Den Økonomiske og Monetære Union, ØMUen, skulle begynde 1. juli 1990.

Kilder 

Møntunioner
Euro
Nye løjer med Emil fra Lønneberg

Nye løjer med Emil fra Lønneberg (svensk: Nya hyss av Emil i Lönneberga) er en svensk børnefilm fra 1972, som er instrueret af Olle Hellbom.

Det er den anden af tre film om Astrid Lindgrens Emil fra  Lønneberg.

Rolleliste

Referencer

Eksterne henvisninger 
 

Børnefilm fra Sverige
Svenske film fra 1972
Film instrueret af Olle Hellbom
Film baseret på værker af Astrid Lindgren
Svensksprogede film
Grimstadbanen

Grimstadbanen var en jernbane mellem Grimstad og Rise Station i Aust-Agder i Norge. Den åbnede 14. september 1907 og blev nedlagt 1. september 1961.

Banen blev oprindeligt anlagt og drevet af private investorer under navnet Grimstad-Frolandbanen, men den blev overtaget af NSB i 1912. Banen var oprindeligt smalsporet med sporvidden 1067 mm, men den blev ombygget til normalspor med sporvidden 1435 mm i 1935. I Rise var der forbindelse til Arendalsbanen, der åbnede 23. november 1908.

Banen havde kun lidt trafik, og allerede i 1939 overvejede NSB at nedlægge den, men det blev dog først i 1961, at det skete. Dele af den gamle trace er efterfølgende ombygget til veje, herunder Fylkesvei 404, Fylkesvei 407 og Fylkesvei 408. Europavej E18 ligger også på en del af den gamle strækning. Flere andre dele er traceen findes også stadig, blandt andet langs med Rorevannet, hvor den er blevet til en gang- og cykelsti. De fleste bygninger er dog væk, men stationsbygningen i Rykene har overlevet som privatbolig. Rise Station er til gengæld stadig i funktion og betjenes af togene på Arendalsbanen.

Grimstadbanens arkiv befinder sig hos Kuben i Arendal. Arkivet stammer hovedsageligt fra perioden, hvor Grimstadbanen var privatejet. Arkivet omfatter, kopibøger, postjournaler, korrespondance, regnskaber og diverse andet. Desuden er det en udklipsbog med avisudklip fra årene før nedlæggelsen i 1961.

Litteratur

Noter

Eksterne henvisninger 
 Arkiv efter Grimstadbanen på Arkivportalen
 Grimstadbanen på openstreetmap.org

Nedlagte jernbanestrækninger i Norge
Etableret i 1907
Ophørt i 1961